સુખનો સાચો રસ્તો બતાવવા માટે જ આ રોડ પોલિસીનું સર્જન થયું છે. અનંતા તીર્થંકરોએ જે સુખ મેળવ્યું તે જ સુખ આપણને સૌને જોઇએ છે. તો પછી તે માટે અનંતા તીર્થંકરો જે રસ્તે ગયા તે રસ્તે જ જવું રહ્યું ને? જો આ રસ્તે પણ સુખ મળી શકતું હોત, ગુસ્સો કરી કરીને પણ અંતે સુખની પ્રાપ્તિ થતી હોત તો પરમાત્માએ શા માટે તે જ રસ્તો ન બતાવ્યો? સ્વયં જ અપનાવ્યો? જે રસ્તે પરમાત્માએ અને અનંતા જીવોએ શાશ્ર્વત સુખ મેળવ્યું તે જ રસ્તે સુખ મળવાનું છે. આજ કે કાલ સુખ મેળવવા માટે તે રસ્તો અપનાવ્યા વિના છુટકો જ નથી.